Byrettens om i sag om, hvorvidt sagsøgeren var berettiget til omkostningsgodtgørelse for udgifter til sagkyndig bistand i forbindelse med en klagesag i Landsskatteretten vedrørende retten t... Vis mere
Ret: Østre Landsret (2. instans)
Faggruppe: Civilsag — Almindelig civil sag
Sagsemner: Forvaltningsret;
Skat;

ØSTRE LANDSRET
DOM

afsagt den 28. oktober 2020

Sag BS-48187/2019
(22. afdeling)

Domea.dk s.m.b.a.
(advokat Claus Rosenkilde)

mod

Skatteministeriet
(advokat Steffen Sværke)

Retten i Glostrup har den 24. juni 2019 afsagt dom i 1. instans (sag
BS-10072/2018).

Landsdommerne Michael Kistrup, Alex Puggaard og Lars Larsen
Lihme (kst.) har deltaget i ankesagens afgørelse.

Påstande
Appellanten, Domea.dk s.m.b.a., har nedlagt påstand om, at
indstævnte, Skatte-ministeriet, skal anerkende, at appellanten er
berettiget til omkostningsgodtgø-relse med 50 % af 17.500 kr. (inkl.
moms).

Indstævnte, Skatteministeriet, har påstået dommen stadfæstet.

Anbringender
Parterne har i det væsentlige gentaget deres anbringender for
byretten.

Landsrettens begrundelse og resultat



2

Sagen angår, om Domea.dk s.m.b.a. (herefter: Domea) opfylder
betingelserne for at få omkostningsgodtgørelse efter
skatteforvaltningslovens § 52 for Advokatfirmas (herefter:
Advokatfirma) honorar.

Det fremgår udtrykkeligt af ordlyden af skatteforvaltningslovens §
52, at om-kostningsgodtgørelse er betinget af, at den skattepligtige
”skal betale eller har betalt” rådgiverhonoraret, og det er således en
betingelse for at få omkostnings-godtgørelse, at den skattepligtige
hæfter for udgifterne til rådgiverbistand.

Højesteret har i dom af 30. juni 2015 (UfR 2015, side 3383) fastslået,
at der i en situation, der som udgangspunkt svarer til den
foreliggende, ikke er krav på omkostningsgodtgørelse.

Til forskel fra situationen, der forelå til prøvelse i Højesterets dom af
30. juni 2015, har Domea i den foreliggende sag fremlagt en aftale
om advokatbistand mellem Domea og Advokatfirma, underskrevet
den 18. april 2013.

Efter indholdet af Virksomhed ApS' (herefter: Virksomhed ApS)
oversendelsesbrev til Advokatfirma, der danner baggrund for aftalen
om advokatbistand, må det lægges til grund, at overdragelsen til
Advokatfirma skete på Virksomhed ApS' foranledning i hen-hold til
den generalfuldmagt, som Domea havde udstedt til Virksomhed ApS,
og at formålet med aftalen om advokatbistand var, at Advokatfirma
skulle sikre sig Do-meas skriftlige samtykke hertil. Af
oversendelsesbrevet fremgår videre, at Virksomhed ApS havde givet
Domea tilsagn om tilskud til sagsførelsen, hvis Advokatfirmas ho-
norar ikke blev dækket – eller ikke blev dækket fuldt ud – efter
reglerne om omkostningsgodtgørelse, og at Advokatfirma skulle rette
henvendelse til Virksomhed ApS med henblik på indfrielse af
Advokatfirmas eventuelle krav mod Domea.

Landsretten finder, at de fremlagte dokumenter, der ikke ses at ændre
på det oprindelige aftalegrundlag mellem Virksomhed ApS og
Domea, ikke indebærer en reel hæftelse for Domea for betalingen af
Advokatfirmas honorar. Det forhold, at Advokatfirma har udstedt en
salærnota, der er stilet til Domea, ses heller ikke at ændre herved.

Denne forståelse af dokumenterne understøttes også af den af Domea
fremlagte erklæring af 8. april 2015 til Advokatfirma, hvoraf fremgår,
at Advokatfirmas fulde honorar vil blive dækket af
omkostningsgodtgørelse og/eller tilskud, og hvor det videre er anført:

”Som klient hæfter vi eller boligorganisationen overfor
Advokatfirma, hvis Virksomhed ApS som følge af konkurs
ikke er i stand til at honorere sin tilskudsforpligtelse, og der



måtte være en del af honoraret, der ikke dækkes af
omkostningsgodtgørelse.”



3

Landsretten finder, at Domeas erklæring om hæftelse har karakter af
simpel kaution, og at denne form for hæftelse ikke opfylder
betingelserne i skattefor-valtningslovens § 52.

Med denne begrundelse tiltræder landsretten, at Domea ikke har
bevist, at be-tingelserne i skatteforvaltningslovens § 52, stk. 1, er
opfyldt.

Landsretten stadfæster derfor byrettens dom.

Efter sagens udfald skal Domea.dk s.m.b.a. i sagsomkostninger for
landsretten betale 20.000 kr. til Skatteministeriet til dækning af
udgifter til advokatbistand inkl. moms. Ud over sagens værdi er der
ved fastsættelsen af beløbet til advokat taget hensyn til sagens
omfang og betydning.

THI KENDES FOR RET:

Byrettens dom stadfæstes.

I sagsomkostninger for landsretten skal Domea.dk s.m.b.a. inden 14
dage betale 20.000 kr. til Skatteministeriet. Beløbet forrentes efter
rentelovens § 8 a.